Australia Team
భారత్‌తో సిరీస్‌ కోసం చెన్నైకి చేరుకున్న ఆసీస్‌ క్రికెటర్లు
న్యూఢిల్లీ: ద్వైపాక్షిక సిరీస్‌లో భాగంగా పరిమిత ఓవర్ల క్రికెట్‌ ఆడేందుకు ఆస్ట్రేలియా జట్టుకు చెందిన ఏడుగురు క్రికెటర్లు చెన్నైకి చేరుకు న్నారు. భారత పర్యటనలో భాగంగా ఆస్ట్రేలియా జట్టు ఐదువన్డేలు, మూడు టీ20లు ఆడనున్న సంగతితెలిసిందే.ఇందులో భాగంగా ఆసీస్‌ పరిమత ఓవర్ల స్పెషలిస్టు ఆటగాళ్లు అరోన్‌ పించ్‌, కౌల్టర్‌ నైల్‌, జేమ్స్‌ ఫల్కనర్‌, ట్రావిస్‌ హెడ్‌, స్టోనిస్‌, ఆడమ్‌ జంపా, రిచర్డ్‌ సన్‌లు ముందుగా భారత్‌కు చేరుకున్నారు. మరోవైపు ఆస్ట్రేలియా కెప్టెన్‌ స్టీవ్‌ స్మిత్‌, వైస్‌ కెప్టెన్‌ డేవిడ్‌ వార్నర్‌లతో కూడిన మరికొంత మంది జట్టు సభ్యులు శనివారం చేరుకున్నారు. భారత పర్యటనకు ప్రకటించిన ఆసీస్‌ జట్టులో తొలుత రిచర్డ్‌సన్‌ పేరు లేదు. పేసర్‌ జోష్‌ హోజెల్‌ ఉడ్‌ స్థానంలో అతడు చోటు దక్కించుకున్నాడు. ప్రస్తుతం వీరు బంగ్లాదేశ్‌లో ఉన్నారు. బంగ్లాదేశ్‌తో రెండు టెస్టు మ్యాచ్‌ల సిరీస్‌ను ఆస్ట్రేలియా 1-1తో సమం చేసుకుంది. బంగ్లాదేశ్‌ పర్యటన ముగించుకున్న ఆస్ట్రేలియా జట్టులోని పలువురి ఆటగాళ్లు భారత్‌కు రానున్నారు.
కాగా, ఇరు జట్ల మధ్య తొలి వన్డే సెప్టెంబర్‌ 17న చెన్నైలోని చెపాక్‌ స్టేడియంలో జరగనుంది. ఈ మ్యాచ్‌కు ముందు సెప్టెంబర్‌ 12న బోర్డు ప్రెసిడెంట్‌ ఎలవెన్‌తో ఆస్ట్రేలియా జట్టు వార్మప్‌ మ్యాచ్‌ ఆడనుంది.